Tap Icelandair Group eykst
Tap Icelandair Group á fyrsta fjórðungi þessa árs nam 1,7 milljörðum króna eftir skatta samanborið við 1,2 milljarða króna tap á sama tímabili í fyrra. Enginn söluhagnaður var færður til tekna á fyrsta fjórðungi þessa árs en hann var 1,2 milljarðar á fyrsta fjórðungi ársins 2007. Heildarvelta Icelandair Group í ár var um 14 milljarðar króna og jókst um 18% frá sama tímabili á fyrra ári.
Aukinn eldsneytiskostnaður Fram kemur í tilkynningu frá Icelandair Group að vegna árstíðasveiflu í flugi og ferðaþjónustu sé afkoma félagsins jafnan neikvæð á fyrsta ársfjórðungi og nú hafi EBITDA verið neikvæð um 857 milljónir króna.
Björgólfur Jóhannsson forstjóri Icelandair Group segir í tilkynningunni að rekstur félagsins á fyrsta ársfjórðungi sé nokkru betri en gert hafi verið ráð fyrir, í mun erfiðara árferði en á síðasta ári. Þannig hafi eldsneytiskostnaður félagsins aukist um tæpan einn milljarð króna frá sama tíma 2007. Verkefnastaða í leiguflugsviðskiptum sé hins vegar góð sem og bókunarstaða í áætlunarflugi.
gretar@mbl.is
Tap Icelandair Group á fyrsta fjórðungi þessa árs nam 1,7 milljörðum króna eftir skatta samanborið við 1,2 milljarða króna tap á sama tímabili í fyrra.
Heildarvelta Icelandair Group í ár var um 14 milljarðar króna og jókst um 18% frá sama tímabili á fyrra ári.
Rekstur félagsins á fyrsta ársfjórðungi sé nokkru betri en gert hafi verið ráð fyrir, í mun erfiðara árferði en á síðasta ári.
Þannig hafi eldsneytiskostnaður félagsins aukist um tæpan einn milljarð króna frá sama tíma 2007.